Håkon Bjercke

Håkon Alf Bjercke (født 1973) er en norsk kommunikasjonsrådgiver, sportsjournalist og kommentator i Discovery Networks, samt markedssjef i Norges Tennisforbund.

Bjercke vokste opp på Snarøya i Bærum og gikk på Stabekk videregående skole. Fra 1992-1996 studerte og bodde han i Salt Lake City i Utah, der han ble utdannet innenfor TV- og radiojournalistikk ved University of Utah. Han kombinerte studier i Utah med en idrettskarriere innen alpint. Han måtte gi seg med ryggskade allerede som 21-åring. Han hadde sine beste resultater fra utfor, men kjørte alle disipliner på FIS-nivå i Norge og USA.

Han har erfaring fra lokal-TV i ABTV i Asker og Bærums Budstikke og radio fra Kanal 24 (Radio Norge). Han var medie- og kommunikasjonssjef i Stabæk Fotball. Han har siden 2016 arbeidet i Norges Tennisforbund som markeds- og kommunikasjonssjef.

Bjercke var kommentator på alpint for TVNorge, Eurosport og Discovery, også under OL i PyeongChang i 2018.

Håkon Bjercke er storebroren til artisten og TV 2-profilen Martin «Danielle» Bjercke fra CLMD og eldste barnebarn av en av malingselskapet Jotuns stiftere - gründer og tidligere friidrettspresident Alf R. Bjercke.

Referanser

Eksterne lenker 
 
 

Norske sportsjournalister
Ekspertkommentatorer (sport)
Kommunikasjonsarbeidere